

Σήμερα το σώμα μου ήταν μια τηλεοπτική σφαγή
 
Σήμερα το σώμα μου ήταν μια τηλεοπτική σφαγή που έπρεπε να χωρέσει στο ηχητικό και το όριο λέξεων
 
Σήμερα το σώμα μου ήταν μια τηλεοπτική σφαγή που έπρεπε να χωρέσει στο ηχητικό και στο όριο λέξεων που ήδη είχε ξεπεραστεί με στατιστικούς υπολογισμούς του μέτρου ανταπόκρισης
 
Τελειοποίησα τα αγγλικά μου και έμαθα όλα τα ψηφίσματα του ΟΗΕ
 
Αλλά και πάλι, με ρώτησε, δεσποινίς Ziadah, δεν νομίζετε ότι όλα θα είχαν λυθεί αν απλά σταματούσατε να διδάσκετε τόσο μίσος στα παιδιά σας;
 
Παύση
 
Ψάχνω μέσα μου για τη δύναμη να δείξω υπομονή, αλλά η υπομονή δεν βρίσκεται στην άκρη της γλώσσας μου τη στιγμή που οι βόμβες πέφτουν στη Γάζα
 
Η υπομονή μόλις μου ξέφυγε
 
Παύση. Χαμόγελο.
 
Διδάσκουμε ζωή, κύριε.
 
Rafeef, μην ξεχνάς να χαμογελάς.
 
Παύση
 
Διδάσκουμε ζωή, κύριε
 
Εμείς, οι Παλαιστίνιοι, διδάσκουμε ζωή όταν αυτοί έχουν καταλάβει και τον τελευταίο ουρανό
 
Διδάσκουμε ζωή, αφού μετά τον τελευταίο ουρανό, έχτισαν τους εποικισμούς τους και τα τείχη του Απαρτχάιντ
 
Διδάσκουμε ζωή, κύριε
 
Αλλά σήμερα το σώμα μου ήταν μια τηλεοπτική σφαγή, στριμωγμένο ώστε να χωράει στο ηχητικό και στο όριο λέξεων
 
Και απλά πέστε μας μια ιστορία, μια ανθρώπινη ιστορία
 
Βλέπετε, δεν είναι πολιτικό το θέμα
 
Θέλουμε απλά να πούμε στους ανθρώπους για σας και τον λαό σας, οπότε πείτε μας μια ανθρώπινη ιστορία
 
Μην πείτε τις λέξεις “απαρτχάιντ” και “κατοχή”
 
Το θέμα δεν είναι πολιτικό
 
Πρέπει να με βοηθήσετε, ως δημοσιογράφο, να σας βοηθήσω να πείτε την ιστορία σας που δεν είναι πολιτική
 
Σήμερα, το σώμα μου ήταν μια τηλεοπτική σφαγή
 
Μήπως να μας πείτε την ιστορία για τη γυναίκα από τη Γάζα που χρειάζεται φάρμακα;
 
Μήπως εσείς;
 
Έχετε αρκετά σπασμένα κόκκαλα για να καλύψετε τον ήλιο;
 
Παραδώστε μου τους νεκρούς σας και δώστε μου τη λίστα με τα ονόματα τους με όριο τις 1200 λέξεις
 
Σήμερα, το σώμα μου ήταν μια τηλεοπτική σφαγή που έπρεπε να χωρέσει στο ηχητικό και στο όριο λέξεων και να συγκινήσει όσους έχουν αναισθητοποιηθεί απέναντι στο αίμα των τρομοκρατών
 
Αλλά λυπήθηκαν
 
Λυπήθηκαν για τις αγελάδες πάνω από τη Γάζα
 
Κι έτσι, τους δίνω ψηφίσματα του ΟΗΕ και στατιστικές και καταδικάζουμε και θρηνούμε και απορρίπτουμε
 
Κι αυτές οι δύο πλευρές δεν είναι ισότιμες: κατακτητής και κατακτημένος
 
Και εκατό νεκροί και διακόσιοι νεκροί και χίλιοι νεκροί
 
Και ανάμεσα έγκλημα πολέμου και σφαγή, και εξαπολύω λέξεις και χαμογελάω “όχι εξωτική”, χαμογελάω “όχι τρομοκράτης”
 
Και ξαναμετράω, ξαναμετράω, εκατό νεκροί, χίλιοι νεκροί
 
Υπάρχει εκεί έξω κανείς;
 
Θα ακούσει κανείς;
 
Μακάρι να μπορούσα να θρηνήσω εκεί τα σωματά τους
 
Μακάρι να μπορούσα να τρέξω ξυπόλυτη σε κάθε καταυλισμό προσφύγων και να αγκαλιάσω κάθε παιδί, να του κλείσω τ΄αυτιά ώστε να μην αναγκάζεται να ακούει τους ήχους από τις βόμβες για το υπόλοιπο της ζωής του, σαν κι εμένα
 
Σήμερα, το σώμα μου ήταν μια τηλεοπτική σφαγή
 
Και ακούστε να σας πω,
 
Τίποτε δεν έκαναν ποτέ τα ψηφίσματα του ΟΗΕ γι’αυτό
 
Και κανένα ηχητικό, κανένα ηχητικό, κανένα ηχητικό δε θα τους φέρει πίσω
 
Κανένα ηχητικό δεν μπορεί να διορθώσει την κατάσταση
 
Διδάσκουμε ζωή, κύριε
 
Διδάσκουμε ζωή, κύριε
 
Εμείς, οι Παλαιστίνιοι, ξυπνάμε κάθε πρωί για να διδάξουμε όλο τον υπόλοιπο κόσμο ζωή.
 
 
(ελεύθερη απόδοση στα ελληνικά Jaquou Utopie)
 
*Η Rafeef Ziadah σήμερα ζει στον Καναδά με ιδιαίτερη συμμετοχή στο αντιπολεμικό κίνημα αλλά και στα καλλιτεχνικά – ακαδημαϊκά δρώμενα της νέας ριζοσπαστικής διανόησης.
 



